Palermo Għarbija-Normanna u l-Katidrali ta' Cefalù u Monreale

Palermo Għarbija-Normanna u l-Katidrali ta' Cefalù u Monreale hija sensiela ta' disa' strutturi reliġjużi u ċiviċi li jinsabu fil-kosta tat-Tramuntana ta' Sqallija u li jmorru lura għal żmien ir-Renju tan-Normann ta' Sqallija (1130-1194): żewġ palazzi (u kappella fi ħdan wieħed minnhom), tliet knejjes, katidral u pont f'Palermo, kif ukoll il-katidrali ta' Cefalù u Monreale. Dawn l-istrutturi ġew iddeżinjati bħala Sit ta' Wirt Dinji tal-UNESCO fl-2015.

 Storja u restawr 
Il-mexxejja Normanni ta' Sqallija bnew diversi strutturi bi stil magħruf bħala stil Għarbi-Normann. Huma inkorporaw l-aqwa prattiki tal-arkitettura Għarbija u Biżantina fl-arti tagħhom stess.Antonino Buttitta; J -Y Marin; Jean-Marie Levesque; Musée de Normandie, Les Normands en Sicile: XIe-XXIe siècles : histoire et légendes, 5 Continents, 2006, p. 14. Ta' min jinnota li d-disa' strutturi nbnew minn bennej differenti, u huma kkollegati flimkien minħabba l-arkitettura kondiviża tagħhom u peress li nbnew kollha bejn wieħed u ieħor fl-istess perjodu.Johnson, Mark (1994). "The Episcopal and Royal Views at Cefalu". Gesta. 33 (4): 118–131. Dawn is-siti flimkien isawru identità kondiviża fost iż-żoni fejn inbnew. Dan għaliex bosta nies għażlu li jżuru s-siti flimkien, mhux wieħed wieħed f'mawriet differenti. Dan iġġenera u għadu jiġġenera dħul kostanti mit-turiżmu.

Attwalment il-binjiet kollha jiġu mħarsa b'mod kontinwu u jiġu rrestawrati minn żmien għal żmien kull meta jkun hemm bżonn. Fost il-proġetti ta' restawr li jsiru hemm it-tindif tas-siti, iż-żamma tal-affreski u tal-mużajk, ir-riċerka kostanti biex kemm jista' jkun tinżamm id-dehra oriġinali waqt ir-restawr, u r-restawr strutturali biex jiġi żgurat li l-aċċess għas-siti jkun sikur u l-binjiet ikunu sodi strutturalment.

 Sit ta' Wirt Dinji 
Fl-2015, Palermo Għarbija-Normanna u l-Katidrali ta' Cefalù u Monreale ġiet iddeżinjata bħala Sit ta' Wirt Dinji tal-UNESCO.

Il-valur universali straordinarju tad-disa' strutturi ġie rrikonoxxut abbażi ta' żewġ kriterji tal-għażla tal-UNESCO: il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".

 Strutturi 
BinjaBeltRitrattIl-Palazz Irjali jew il-Palazz tan-NormanniPalermoħolqa=https://en.wikipedia.org/wiki/File:Normandiarren_gaztelua.jpg|210x210pxIl-Kappella Palatina tal-Palazz IrjaliPalermoħolqa=https://en.wikipedia.org/wiki/File:2008-10-19_Palermo-Capella-Seitenschiff.jpg|210x210px(Il-Palazz ta') ZisaPalermoħolqa=https://en.wikipedia.org/wiki/File:Palermo-Zisa-bjs2007-03.jpg|210x210pxIl-Katidral tat-Tlugħ is-Sema tal-MadonnaPalermoħolqa=https://en.wikipedia.org/wiki/File:Palermo-katedrala-santa-vergine-maria-assunta-w-317.jpg|210x210pxIl-Knisja ta' San Ġwann tal-EremitiPalermoħolqa=https://en.wikipedia.org/wiki/File:S_Giovanni_degli_Eremiti_-_top_view-1.jpg|210x210pxIl-Knisja tal-MartoranaPalermoħolqa=https://en.wikipedia.org/wiki/File:Martorana_1.JPG|210x210pxIl-Knisja ta' San CataldoPalermoħolqa=https://en.wikipedia.org/wiki/File:Palermo-San-Cataldo-bjs-1.jpg|210x210pxIl-Pont tal-AmmirallPalermoħolqa=https://en.wikipedia.org/wiki/File:Palermo-Ponte-Ammiraglio-bjs2007-01.jpg|210x210pxIl-Katidral ta' CefalùCefalùħolqa=https://en.wikipedia.org/wiki/File:Christ_Pantokrator,_Cathedral_of_Cefal%C3%B9,_Sicily.jpg|210x210pxIl-Katidral ta' MonrealeMonrealeħolqa=https://en.wikipedia.org/wiki/File:Sicilia_Monreale2_tango7174.jpg|210x210px

 Referenzi 

Kategorija:Italja
Kategorija:Sqallija
Kategorija:Siti ta' Wirt Dinji Kulturali
Kategorija:Siti ta' Wirt Dinji fl-Italja